डीईओ के सामने 2012 में नियुक्त शिक्षकों के स्थाईकरण का मुद्दा उठाया
बांसवाड़ा. शिक्षकसंघ राष्ट्रीय के पदाधिकारियों ने मांगों को लेकर सोमवार को जिला शिक्षा अधिकारी कार्यालय प्रारंभिक के बाहर धरना दिया। इसके बाद शिक्षकों ने डीईओ से भेंटकर अंतर जिला स्थानांतरण से आए 2012 में नियुक्त शिक्षकों के स्थाईकरण को लेकर चर्चा की।
डीईओ ने कहा कि सेवा अभिलेख जिनके बांसवाड़ा के बीईईओ कार्यालय में गए, उनके स्थाईकरण जिले में ही किए जाएंगे। संघ के जिलाध्यक्ष गमीरचंद पाटीदार ने बताया कि शिक्षकों ने सेवाभिलेख संधारण शिविर ग्रीष्मावकाश में लगाने, विद्यार्थी मित्रों को ग्राम पंचायत सहायक पद पर लेने, शिक्षकों की प्रतिनियुक्तियां निरस्त करने, पीडी एसएसए मद में कार्यरत शिक्षकों के जीए 55 निशुल्क प्रदान करने, दो साल पहले 8वीं बोर्ड की कॉपियों जांच की थी, उसके मानदेय के बकाया भुगतान प्रकरण की जांच करने की मांग की। जिस पर डीईओ ने सभी मांगों का प्राथमिकता के आधार पर समाधान करने का सकारात्मक भरोसा दिया।
धरना प्रदर्शन में जिलाध्यक्ष के अलावा दिनेश मईड़ा, लालजी पाटीदार, केशव पंड्या, दिलीप पाठक, अनिल भट्ट, जितेंद्र पानेरी, लक्ष्मीलाल मेहता, भरत माधविया, अरविंद पटोत, रमेश पाटीदार, प्रशांत भावसार, रमेश व्यास, यज्ञदत्त जोशी सहित शिक्षक मौजूद रहे।
hin_Deva hin_Deva hin_Deva bho_Deva